ભારતમાં આ રીતે ભિન્ન ભિન્ન ચલણી નાણું હોવા છતાં રાજય રાજય વચ્ચેનો વેપાર ધબકતો હતો. વાસ્તવમાં તો ભારતમાં એક જ સરખું ચલણ કરવાનો વિચાર તદ્દન નવો માત્ર ૬૦થી ૭૦ વર્ષ પહેલાં અમલમાં મુકાયેલો છે. ભારતમાં પરચૂરણ અને ઓછા મૂલ્યની નોટો મેળવવાનું બહુ મુશ્કેલ છે. ૧ અબજ લોકોને જરૂરી પરચૂરણ પૂરું પાડવું એ કોઇ નાનુંસૂનું કામ નથી. જાણવા મળ્યું છે કે દર વર્ષે ભારતમાં હજારો ટન સિક્કાઓ અને ચલણી નોટોની હેરફેર થાય છે. આ બધી ચલણી નોટોને છાપવાની આપણી પાસે ક્ષમતા નથી.